CELEX: 62010TN0172
Language: el
Date: 2010-04-08 00:00:00
Title: Υπόθεση T-172/10: Προσφυγή της 8ης Απριλίου 2010 — Colas κατά ΓΕΕΑ

19.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/49
            
         
      Προσφυγή της 8ης Απριλίου 2010 — Colas κατά ΓΕΕΑ
      (Υπόθεση T-172/10)
      (2010/C 161/78)
      Γλώσσα του δικογράφου της προσφυγής: η γαλλική
      
         Διάδικοι
      
      
         Προσφεύγουσα: Colas (Boulogne-Billancourt, Γαλλία) (εκπρόσωπος: E. Logeais, δικηγόρος)
      
         Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
      
         Αντίδικος ενώπιον του τμήματος προσφυγών: Rosario García-Teresa Gárate (Βαρκελώνη, Ισπανία)
      
         Αιτήματα της προσφεύγουσας
      
      Η προσφεύγουσα ζητεί από το Γενικό Δικαστήριο:
      
                  —
               
               
                  Να ακυρώσει την απόφαση του τμήματος προσφυγών:
                  
                              —
                           
                           
                              καθόσον αποφάνθηκε ότι δεν υφίσταται καμία ομοιότητα μεταξύ των σημείων, στηριζόμενο σε εσφαλμένη κρίση περί της αιτήσεως καταχωρίσεως σήματος, παραλείποντας ιδίως να προσδιορίσει επακριβώς το ενδιαφερόμενο κοινό και να δικαιολογήσει τον διακριτικό και κύριο χαρακτήρα των όρων BASE-SEAL·
                           
                        
                              —
                           
                           
                              καθόσον έκρινε ότι δεν υφίσταται καμία ομοιότητα μεταξύ των σημείων και, ως εκ τούτου, απέρριψε την ανακοπή κατά της καταχωρίσεως του σήματος BASE-SEAL, κατά παράβαση του άρθρου 8, παράγραφος 1, στοιχείο β', του κανονισμού για το κοινοτικό σήμα, και
                           
                        
            
                  —
               
               
                  επικουρικώς, να ακυρώσει εν μέρει την απόφαση του τμήματος προσφυγών όσον αφορά μόνο τα προϊόντα εκτός των «χημικών προϊόντων προοριζομένων για τις επιστήμες, τη φωτογραφία, τη γεωργία, την κηπουρική και τη δασοκομία … των λιπασμάτων, των χημικών ουσιών για τη συντήρηση τροφίμων …».
               
            
                  —
               
               
                  να καταδικάσει το ΓΕΕΑ στα δικαστικά έξοδα.
               
            
         Ισχυρισμοί και κύρια επιχειρήματα
      
      
         Αιτών την καταχώριση του κοινοτικού σήματος: Rosario García-Teresa Gárate
      
         Σήμα προς καταχώριση: εικονιστικό σήμα «BASE-SEAL» για προϊόντα των κλάσεων 1, 17 και 19 (αίτηση καταχωρίσεως αριθ. 3951464)
      
         Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
      
         Αντιταχθέν σήμα ή σημείο: πλείονα εθνικά εικονιστικά σήματα (ισπανικό, ουγγρικό, γαλλικό, πολωνικό, σουηδικό, γερμανικό και τσεχικό), καθώς και διεθνές εικονιστικό σήμα που απεικονίζει σχήμα ρόμβου, εν μέρει κιτρίνου χρώματος, και περιλαμβάνει τη λέξη «Colas» για προϊόντα των κλάσεων 1, 19 και 37
      
         Απόφαση του τμήματος ανακοπών: απόρριψη της ανακοπής
      
         Απόφαση του τμήματος προσφυγών: απόρριψη της προσφυγής
      
         Λόγοι ακυρώσεως: παράβαση του άρθρου 8, παράγραφος 1, στοιχείο β', του κανονισμού (ΕΚ) 207/2009 του Συμβουλίου για το κοινοτικό σήμα, δεδομένου ότι υφίσταται κίνδυνος συγχύσεως μεταξύ των επίμαχων σημάτων.